Zadní Jetřichovice

Zadní Jetřichovice (germane Hinterdittersbach, ankaŭ Kirnitzschschänke) estas jam pereinta domaro sur rivereto Křinice sur teritorio de Nacia parko Bohemia Svislando en distrikto Děčín. En la jaro 1833 ĝi havis kvar domojn, ĉirkaŭ la jaro 1900 estis da ili sep. Post la dua mondmilito la vilaĝo estis neniigita, restis el ĝi nur surkreskintaj ruinoj kaj elkreskintaj kaŝtanarboj ĉe eksa gastejo "Křinická hospoda".

Tra la teritorio kondukas Bohemia ŝoseo, kiu dividis ĝin en senjorujojn de Bynovec kaj de Česká Kamenice. En bynoveca parto, kiun proprumis Clary-Aldringenidoj, estadis ĉasarbaro. En la jaro 1943 estis en ĝi konstruita kruco por memoro de Jeroným Clary-Aldringen, kiu falis en la jaro 1941 ĉe Sokolovka en Ukrainio. La parto de Česká Kamenice apartenis al Kinskýidoj; ĉi tie situadis gastejo ĉe Křinice (Kirnitzschschänke). Ŝatataj estis ankaŭ gastejo Zum Hirsch (Gastejo ĉe Cervo), gastejo Hegerhaus (Arbaristejo) kaj gastejo Waldfrieden (Arbara paco).

 Rilataj artikoloj 
 Sudetgermana ribelo

 Pluaj fotoj 

 Referencoj 

Kategorio:Jetřichovice
Kategorio:Pereintaj setlejoj en distrikto Děčín
Kategorio:Setlejoj en Elba Grejsmontaro
Kategorio:Pereintaj setlejoj sur landlimo de Ĉeĥio kaj Germanio